Sånn ble det sportsbil

*Før bilen hadde vi hest og kjerre. En toseters sportsvariant - en engelsk gig - var kanskje forløperen til den motoriserte sportsbilen - og først av alle disse var MG.*

Av Stein Bekkevold

I bilens barndom tenkte få at kjøretøyet også kunne bli noe man koste seg med på fritiden. Biler ble laget av seriøse herrer for seriøs transport. Men så: Gamle herr Morris – han med småbilene – hadde i butikken Morris Garage i Oxford en driftig salgssjef som het Cecil Kimber. Denne kvikke herre ante at det yngre publikum – rett etter at første verdenskrig endelig sluttet i 1918 – sikkert ville ønske seg små og lette tosetere med en liten, sparsom og kvikk bensinmotor, og frese fram på engelske landeveier der de før dro på tur med tohjuls, toseters hestekjerrer - gigs. Kimber fikk rett. Og gamle Morris må få ros for å ha latt den ivrige selger slippe til. Til overmål tegnet selgeren selv den første modellen.

Verdens første sportsbil sto snart klar og ble kalt MG - Morris Garage. Ikke mer fancy enn det. Bilene solgte godt og snart kom andre fabrikker etter. MG ble mest kjent for åpne tosetere men lagde også [sedaner](https://no.wikipedia.org/wiki/Sedan_(bil)) og kupemodeller. Senere ble navnet også brukt på sportsversjoner av andre modeller i konsernet. Merket sluttet å produsere biler da [MG Rover](https://no.wikipedia.org/wiki/MG_Rover) gikk konkurs våren 2005, men navnet ble – opportunistisk nok - videreført som [MG Motor](https://no.wikipedia.org/wiki/MG_Motor), av kinesiske Nanjing.

De første MG´ene ble bygd på smale Morris´s smale familiebiler, og fikk karosserier bygget av Car Bodies i [Coventry](https://no.wikipedia.org/wiki/Coventry), og montert i Alfred Lane i Oxford. Snart ble salget så stort at de (i 1925) flyttet til Bainton Road og delte lokaler med Morris' radiatorfabrikk. Selskapet vokste videre – med Kimber som sjef - og i 1927 flyttet de igjen, nå til egen fabrikk i Cowley, Oxford, like ved Morris' hovedanlegg. I 1928 var MG blitt så stort at Kimber mente det burde få egen identitet og *M.G. Car Company Limited* ble etablert - i mars. I oktober 1928 stilte de for første gang ut MG alene, på utstillingen i [London](https://no.wikipedia.org/wiki/London). De gikk tom for fabrikkplass enda en gang, og leide en gammel skinnfabrikk i Abingdon der holdt til helt til [1980](https://no.wikipedia.org/wiki/1980). Men i takt med den generelle nedbyggingen av engelsk industri forsvant også de fleste bilfabrikkene, også MG – og Morris.

**Tidlig:** En haug andre ildsjeler kastet seg på karusellen og verden fikk i hundre år se en strøm av nye morosaker. Ikke mange overlevde men Mazda driver fortsatt på, med kjappe MR5 som til nå er bygget i over en million eks! Toyota ser ut til å være mer glad i større GT-vogner - og ellers hånd-bygger entusiaster rundt i verden – ikke minst i England – større eller mindre serier der (aluminium)ramme påskrudd glassfiber-plast er i poenget. Og ikke glem gode gamle Chevrolet, inne i sin ørtende årgang av fabelaktige Corvette - alltid sikler vi over dem ...

Bilde1: *Slike doninger – gigs - moret engelsk ungdom seg med før sportsbilene kom.* Foto Heritage Museum Archive

Bilde 2/3: H*er ser du den første MG, Midget – med chassis fra Cowley, neste bilde. Den hvite er* *en mer aerodynamisk MG. Suksessen var sikret.* Foto Morris Archives

Bilde 4: *En nyyyydelig Jaguar C. Du snakker!* Foto Jaguar